ไปที่ร้านด้วยความคาดหวังเพราะเห็นคะแนนรีวิวสูงมาก โดยซื้อดีลไปลองที่สาขา Paragon ซึ่งบรรยากาศร้านน่ารักมาก ตกแต่งสวย อาหารรสชาติดีเลย 

- Lobster roll: อร่อยดี เสริฟมาพร้อมกับเฟรนฟรายชิ้นโต

- Lobster linguine: ผัดมารสชาติเผ็ดๆหน่อยแต่กลมกล่อมใช้ได้

- clam chowder : ซุปครีมหอย รสชาติดี

ทุกอย่างเกือบดีแล้ว มาติดที่บริการ เนื่องจากนั่งโต๊ะใกล้เคาน์เตอร์ ได้ยินพนักงานเม้าท์ลูกค้า ซึ่งเราซื้อดีลมาลองเพื่อจะเขียนรีวิว ก็มีการถ่ายรูปทั่วไป พนักงานก็คุยกันเบาๆว่า ถ่ายรูปด้วยว่ะ!! คือรู้สึกแย่มาก และมีการพูดแนวว่า คนมากินตั้งเยอะ จะมีสักกี่คนที่จ่ายตังค์กิน!! คือเรานั่งหันหลังให้เคาน์เตอร์บาร์ ก็แอบอึ้งไปเล็กน้อย แนวว่า แอบว่าเราด้วยรึเปล่านะ?

ปล. รีวิวอันนี้สำหรับสาขาพารากอนเท่านั้น จริงๆพนักงานบางคนก็บริการ ดูแลดี แต่เจอบางคน(หลายๆคน) ทำให้เสียความรู้สึก ซึ่งคาดว่าคงไม่มาอีกแล้ว ถ้ามีโอกาสครั้งหน้าอาจจะไปลองทานที่ เอ็มควอเทียร์แทนค่ะ